Krajevna skupnost Begunje

Svet krajevne skupnosti

**Z a p i s n i k**

**17. redne seje sveta KS, ki je bila 23.01.2018 ob 18,30 uri**

**v pisarni krajevne skupnosti**

**Prisotni:** Blaž Finžgar, Jože Hajnihar, Marija Kavčič-Zupan, Matevž Langus, Marko

Prešeren in Klemen Štefelin – člani sveta

**Opr. odsotni:** Mark Toplak – član občinskega sveta OR

**Neopr. odsotni:** Andrej Čufer, Franci Janc in Jani Rozmanič

Po ugotovljeni sklepčnosti je predsednica predlagala

**DNEVNI RED:**

1. Pregled sklepov in potrditev zapisnikov 15. in 16. redne seje sveta KS
2. Pregled ponudb za solarno svetilko – Poddobrava - Heberle
3. Stanje OPPN center Begunje in projekta urejanja prometa in parkirišč pri šoli Begunje
4. Razno

Dnevni red je bil sprejet brez pripomb oz. dopolnitev.

**Ad.1.:**Po pregledu sklepov obeh zapisnikov je bil sprejet

**Sklep št.1.:Potrdita in sprejmeta se zapisnika 15. in 16. redne seje sveta KS.**

**Ad.2.:** Glede na dalj časa nerealizirano postavitev solarne svetilke v bližini hiše Begunje 110/b (Heberle) smo pridobili štiri ponudbe; dve sta narejeni po enakem popisu, dve se razlikujeta in zato ponudbe niso primerljive, prav tako ne cena; pri dveh ponudbah je vključen tudi betoniran temelj, vkopana baterija, drugod pa ne.

M. Langus je razložil, da je bila preverjena možnost dejanskega delovanja solarne svetilke na tej lokaciji; ugotovljeno je bilo da zaradi premalo svetlobe, to ne bo delovalo.

Je pa našel ponudbo dobrih svetilk, ki imajo vgrajene sončne celice za cca 800 €, v kolikor bi jih kje postavili. Na tej lokaciji pa ne bi delovala.

**Sklep št.2.: Člani sveta zaradi strokovnih utemeljitev odstopajo od postavitve solarne**

**svetilke. Skuša se poiskati alternativna možnost osvetlitve tega področja (pri**

**Heberlu).**

**Ad.3.:** Za oba obravnavana projekta sta pridobljeni novi skici, ki sta precej dokončni. Predlog OPPN-ja center Begunje bo predstavljen v četrtek v pisarni KS. Predstavil ga bo projektant Juvanec, prisotni bodo tudi predstavniki občine.

Postaviti je treba čim več vprašanj; pripombe pa so že glede dostave za trgovino, kje je info točka, difinicija športnega parka –kje je predlog ,…

Za promet pri šoli je v delu osnutek projekta na katerega smo že enkrat dali pripombe in sedaj čakamo na novo verzijo.

**Ad.4.:** a) Organizatorji »Vleke ploha« ob pustu prosijo za finančno pomoč pri organizaciji prireditve.

**Sklep.št.3.: Svet KS odobri 300 € za kritje stroškov organizacije »Vleke ploha« ob pustu.**

b) V poslovilnih vežicah se pogosto pojavlja problem zaradi preobremenitve električne napeljave (varovalk). Predsednica predlaga preureditev napeljave oz. dodatne varovalke. Po pogodbi je krajevna skupnost kot najemnik vežic dolžna skrbeti za tekoče vzdrževanje.

Po razpravi je bilo dogovorjeno, da se ugotovi dejansko stanje za sanacijo teh težav.

c) Prejeli smo pobudo za namestitev več koškov za odpadke in pasje iztrebke; po celi KS imamo koške le na treh lokacijah. Na občino smo poslali lokacije kjer naj bi koški za odpadke in pasje iztrebke stali.

V razpravi na poročanje predsednice je bilo poudarjeno neodgovorno ravnanje lastnikov psov, ki ne pobirajo iztrebkov,… in sprejeta pobuda odboru KS kot sledi:  
KS Begunje daje pobudo, da odbor KS sproži razpravo o uvedbi takse na hišne ljubljenčke.

d) M. Langus prisotne seznani, da je iz prostorskega reda OR izbrisana prečna cestna povezava od planiranega novega krožišča na Poddobravo.

B. Finžgar sprašuje zakaj je izbrisana in poudari, da je potrebno da se v prostorskem redu ohrani dokler se ne najde alternativna rešitev dostopa na Poddobravo.

**Sklep.št.4.: Svet KS vztraja, da se rezervirana trasa dostopa na Poddobravo ohrani v**

**prostorskem redu OR, dokler se ne poišče alternativna rešitev.**

e) Predsednica sveta predlaga, da se v krajevni skupnosti ustanovi kulturno društvo; povabiti je potrebno širši krog k sodelovanju, tako se bodo lahko s časom formirale posamezne sekcije.

Preverila je, da je prva sredstva iz razpisov možno dobiti šele po enem letu delovanja.

f) M. Prešeren sprašuje kaj je z bankomatom pri Elanu ? – Na GB je bilo preverjeno in bankomat bo nameščen. Čaka se nov bankomat.

g) B. Finžgar prenaša pripombe oz. reklamacijo ureditve ceste na sv.Peter.

h) Predsednica ob tem poroča, da je občina za ureditev prometnic po vodnih ujmah za našo KS namenila 16.300 € in sicer za cesto na Dobrčo, do Ambrožiča na Mlaki, v Dragi nad grobiščem, za odtrgan prag pod mostom v Dragi,..

* Rake na Zgoši pri Ješetu spuščajo. Predlaga se fazno delo; popis bo naredila komunala.
* Za ureditev eko otoka pri šoli so sredstva zagotovljena.
* Glede vrstnega reda postavitev svetilk JR v Krpin in od Janca do Kovača ni končnega dogovora; predlaga se pa osvetlitev odcepa za Krpin, saj je zadnja svetilka pred Tavčarjem, naslednja pa ob odcepu na parkirišče Psihiatrične bolnišnice.
* Glede urejanja ceste na Mlako je potrebno, da občina prične s pridobivanjem zemljišč ob tej cesti; šele nato se lahko planira reševanje meteornih vod in sanacija ceste. To je več letni projekt.

Podan je bil predlog, da se objavi seznam projektov, v kakšni fazi so, zakaj niso realizirani,…

i) LD Begunjščica prosi za dovoljenje za namestitev poštnega predalčnika.

**Sklep št.5.: LD Begunjščica se dovoli namestitev poštnega predalčnika. Določi se mesto**

**namestitve in tip predalčnika.**

j**)** K. Štefelin prisotne seznani, da ima PGD kar nekaj težav zaradi premajhne jakosti električne napeljave; glede na nove zahteve in sicer da moralo biti električne omarice izven objekta, predlaga da bi se sočasno prestavili števci za vsa odjemna mesta. Osnovni strošek za omarico je cca 140 €, za vsako odjemno mesto bi bilo potrebno pripraviti popis in oceno stroškov. Zadeva naj bi bila realizirana v letošnjem letu. Bo pa tekoče poročal o poteku.

k) Predsednica predlaga, da bi okvirno dogovorili termine sej. Predlaga dva termina in sicer:  
- 10. april

- 12. junij

Prisotni se strinjajo, s tem, da sta datuma okvirna.

Seja je bila s tem zaključena ob 20,40 uri.

Zapisala: Predsednica sveta KS:

Jožica Hrovat Marija Kavčič-Zupan